Csongrád Város Polgármesterétől

Száma: Ref /12-4/2023.

Témafelelős: Cseri Gábor

ELŐTERJESZTÉSHEZ

## Csongrád Városi Önkormányzat Képviselő-testülete 2023. május 25. napján tartandó ülésére

## Tárgy: Tájékoztató a 2023/2024-es nevelési év óvodai beíratásáról Csongrád városában

**Tisztelt Képviselő-testület !**

„A nemzeti köznevelésről” szóló 2011. évi CXC. törvény (továbbiakban: Nkt.) 49.§-a, valamint „A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII. 31.) EMMI rendelet 20.§-a szerint a 2022/2023-as nevelési évre történő óvodai beiratkozások kapcsán a következőképpen járt el a Csongrádi Óvodák Igazgatósága.

Az Óvodák Igazgatósága saját honlapján közzé tette az óvodák körzeteinek listáját. Ebben az évben április 24-26. között a beíratás személyesen történt. A beiratkozáshoz szükséges iratokat is ekkor hozták magukkal a szülők.

A hatályos jogszabályok értelmében, ha az óvodaköteles gyermek családjával éppen külföldön él, ezt a tényt az Oktatási Hivatal részére be kell jelentenie, melyről hivatalos jelzést kap a Csongrádi Óvodák Igazgatósága is.

A Csongrádi Óvodák Igazgatósága intézményvezetője 2023. május 27. napjáig írásban értesíti a szülőket, illetve a törvényes képviselőket a felvételi eljárás eredményéről.

A beíratás számszerű eredményeiről az alábbiakban tájékoztatom Önt:

|  |  |  |  |  |
| --- | --- | --- | --- | --- |
| **Óvoda** | **Beiratkozás**  **2020/2021** | **Beiratkozás**  **2021/2022** | **Beiratkozás**  **2022/2023** | **Beiratkozás 2023/2024** |
| Bercsényi Utcai „Kincskereső” Óvoda | 29 | 27 | 30 | **36** |
| Bokrosi „Napsugár” Óvoda | 5 | 10 | 10 | **7** |
| Bökényi „Napraforgó” Óvoda | 25 | 21 | 26 | **24** |
| Fő Utcai „Platánfa” Óvoda | 21 | 22 | 25 | **27** |
| Széchenyi Úti „Gézengúz” Óvoda | 13 | 8 | 15 | **7** |
| Templom Utcai „Delfin” Óvoda | 31 | 29 | 33 | **29** |
| **Összesen:** | **124** | **117** | **139** | **130** |

|  |  |  |
| --- | --- | --- |
| **Óvoda** | **Iskolába menők létszáma** | **Beiratkozottak létszáma** |
| Bercsényi Utcai „Kincskereső” Óvoda | 19 | **36** |
| Bokrosi „Napsugár” Óvoda | 9 | **7** |
| Bökényi „Napraforgó”Óvoda | 21 | **24** |
| Fő Utcai „Platánfa”Óvoda | 22 | **27** |
| Széchenyi Úti „Gézengúz” Óvoda | 14 | **7** |
| Templom Utcai „Delfin”Óvoda | 24 | **29** |
| **Összesen:** | **124** | **130** |

|  |  |  |  |  |  |  |
| --- | --- | --- | --- | --- | --- | --- |
|  | **2020/2021** | **2021/2022** | **2022/2023** |  | | |
| **Óvoda** | **Létszám** | **Létszám** | **Létszám** | **Várható Létszám/férőhely** | **Csoport**  **szám** | **Átlag**  **létszám** |
| Bercsényi Utcai „Kincskereső” Óvoda | 96 | 96 | 95 | **107** | **4** | **26,75** |
| Bokrosi „Napsugár” Óvoda | 22 | 32 | 39 | **37** | **2** | **18,5** |
| Bökényi „Napraforgó”  Óvoda | 92 | 93 | 97 | **99** | **4** | **24,75** |
| Fő Utcai „Platánfa”Óvoda | 95 | 97 | 93 | **95** | **4** | **23,75** |
| Széchenyi Úti „Gézengúz” Óvoda | 53 | 51 | 55 | **48** | **2** | **24** |
| Templom Utcai „Delfin”Óvoda | 134 | 125 | 132 | **137** | **6** | **22,83** |
| **Összesen:** | **492** | **494** | **511** | **520** | **22** | **23,64** |

A tagintézményekben homogén és vegyes csoportok kerülnek kialakításra. Az utóbbi azt jelenti, hogy különböző életkorú gyermekek együtt nevelése történik.

A Csongrádi Óvodák Igazgatósága intézményében - 22 csoport indítására lesz szükség a 2023/2024-es nevelési évben.

Így minden gyermeket abban az óvodában tudtunk elhelyezni, ahová a Szülők igényüket jelezték.

A beiratkozási és iskolába távozó adatok alapján a 2023/2024-es nevelési évre 22 csoport indítása javasolt. A jelenlegi létszám és az év közbeni jelentkezések kezelése miatt 4 óvodában szükséges a maximális létszám törvényi emelése.

A csoport - és osztálylétszám túllépésével kapcsolatos szabályokat a nemzeti köznevelésről szóló 2011. évi CXC. törvény (a továbbiakban: Nkt.) 25. § (7) bekezdése és az Nkt. 4. számú melléklete határozza meg. Az óvodai csoportra, iskolai osztályra, kollégiumi csoportra megállapított maximális létszám a nevelési év, illetőleg a tanítási év indításánál a fenntartó engedélyével legfeljebb húsz-százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. [Nkt. 25. § (7) bekezdés] A szülő gyermeke óvodai felvételét, átvételét bármikor kérheti, a gyermekek felvétele folyamatos. [Nkt. 49. § (1) bekezdés].

Az Nkt 4. számú mellékletében meghatározottak alapján az óvodai csoportok minimális létszáma 13 fő, maximális létszáma 25 fő.

A fentiek figyelembevételével a fenntartó által engedélyezhető létszámhatárok:

|  |  |  |  |
| --- | --- | --- | --- |
|  | Minimális létszám | Maximális létszám | További +20% (120%) |
| Széchenyi Úti „Gézengúz” Óvoda | 13 | 25 | 60 fő / 2 csoport |
| Bercsényi Utcai „Kincskereső” Óvoda | 13 | 25 | 120 fő / 4 csoport |
| Bökényi „Napraforgó” Óvoda | 13 | 25 | 120 fő / 4 csoport |
| Fő Utcai  „Platánfa” Óvoda” | 13 | 25 | 120 fő / 4 csoport |

Oktatásszervezési szempontból a gyermekek biztonságos, megszokott színvonalú ellátását a fenti létszámtúllépés nem veszélyezteti.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete a **„Tájékoztató a 2023/2024-es nevelési év óvodai beíratásáról Csongrád városában”** című előterjesztést megtárgyalta, és az alábbi döntést hozza:

**A Képviselő-testület** a Csongrádi Óvodák Igazgatósága óvodai csoportlétszám-túllépését max 20%-al a fenntartó engedélyezi.

|  |  |  |  |
| --- | --- | --- | --- |
|  | Minimális létszám | Maximális létszám | További +20% (120%) |
| Széchenyi Úti „Gézengúz” Óvoda | 13 | 25 | 60 fő / 2 csoport |
| Bercsényi Utcai „Kincskereső” Óvoda | 13 | 25 | 120 fő / 4 csoport |
| Bökényi „Napraforgó” Óvoda | 13 | 25 | 120 fő / 4 csoport |
| Fő Utcai  „Platánfa” Óvoda” | 13 | 25 | 120 fő / 4 csoport |

1. **A Csongrádi Óvodák** az alábbi csoportszámok indítását javasolja:

|  |  |  |  |
| --- | --- | --- | --- |
| **Óvoda** | Csoportszám | Férőhely | Maximális létszám |
| Bercsényi Utcai „Kincskereső” Óvoda | **4** | **100** | **120** |
| Bokrosi „Napsugár” Óvoda | **2** | **50** | **50** |
| Bökényi „Napraforgó”Óvoda | **4** | **100** | **120** |
| Fő Utcai „Platánfa”Óvoda | **4** | **100** | **120** |
| Széchenyi Úti „Gézengúz” Óvoda | **2** | **50** | **60** |
| Templom Utcai „Delfin”Óvoda | **6** | **150** | **150** |
| **Összesen:** | **22** |  |  |

Határidő: A nevelési évhez igazodóan folyamatos.

Felelős: Bedő Tamás, polgármester

Erről értesítést kapnak:

1. Képviselő-testület tagjai
2. Cseri Gábor, alpolgármester és általa:
3. Az érintett intézmény
4. Irattár

Csongrád, 2023. május 17.

Bedő Tamás

polgármester